Der kan være stor forskel på hvor stort et beløb folk køber gaver for til en særlig anledning, som f.eks. en fødseldag, et bryllup eller en konfirmation.
De fleste bruger nok mellem 200 - 400 kr. på fødselsdagsgaver, og lidt mere hvis gaven er fra forældrene eller hvis det er til en rund fødselsdag hvor du er inviteret til stor fest. Skal du til konfirmation, er det meget normalt at bruge mellem 200 - 500 kr. afhængigt af hvor tæt du er på konfirmanden. Forældre og bedsteforældre kan sagtens give for meget mere end 500 kr. i konfirmationsgave.
Skal du til bryllup er historien lidt den samme. Hvor stort et beløb du skal bruge på bryllupsgaven, kommer lidt an på hvor stor en bryllupsfest du er inviteret til og hvor tæt du er på brudeparret. De fleste giver nok for 200-500 kr. til brudeparret, men bryllupsgaven kan også sagtens koste flere tusinde kroner.